Arrangementet, som afholdes i Forskningens Hus, byder på en række sjove og spændende aktiviteter. - Vores gæster får mulighed for at afprøve deres evner inden for kikkert-kirurgi, eller se deres blodkar i en ultralydsscanning. Og dem der har lyst, kan være med i test, der måler ganghastighed og fodtryksbelastning, fortæller forskningschef Hans Gregersen Arrangementet byder desuden på spændende foredrag, hvor flere af sygehusets forskere vil fortælle om alt fra genforskning til forskning i alkoholkulturer og anvendelsen af forsøgsdyr i forskningen. Arrangementet starter fredag klokken 13.00 i Forskningens hus på Aalborg Sygehus.

Opsummering:
Fredag den 25. april får borgerne chancen for at komme helt tæt på den sundhedsvidenskabelige forskning i Nordjylland.